Cavaliersi još uvijek u utrci za doigravanje
U igri su još uvijek i njihovi najveći suparnici Netsi
U NBA, Cleveland Cavaliers održavaju nade svojih navijača da bi ipak mogli izboriti osmo mjesto i tako ući u play-off. Sinoć, oni su pobijedili bostonske Celtics, dok su im najveći konkurenti za plasman, New Jersey Nets, isto tako pobijedili, washingtonske Wizardse. Cleveland bi osigurao plasman ako pobijedi u posljednjem kolu, a Netsi u tom istom kolu izgube. U Chicagu, Bullsi su pobijedili gostujuće New York Knickse i osigurali si prednost domaćeg terena u play-off susretu protiv washingtonskih Wizardsa. Zbog sinoćnjeg poraza protiv New Jerseya, Wizardsi su izgubili svaku šansu za plasman na četvrto mjesto. U pobjedi Detroit Pistonsa protiv Atlanta Hawksa, DArko Miličić je ostvario svoj rekordni broj ubačaja –16, i pokazao zašto je bio drugorangirani izbor 2003. godine. Shaquille O'Neal neće biti na parketu za posljednje okršaje Miami Heata. Njegova ozljeda će zahtijevati malo liječenja, ali, kako je rečeno, igrat će u play-offu. Sinoć je Miami uspio pobijediti Charlotte bez većih poteškoća. Evo i rezultata ostalih utakmica: Toronto Raptors su pobijedili u gostima kod Milwaukee Bucksa. Seattle Supersonics su izgubili u gostima kod Dallas Mavericks, a ista je sudbina zadesila i Portland Trailblazerse u Denveru.